CELEX: 32005L0008
Language: da
Date: 2005-01-27 00:00:00
Title: Kommissionens direktiv 2005/8/EF af 27. januar 2005 om ændring af bilag I til Europa-Parlamentets og Rådets direktiv 2002/32/EF om uønskede stoffer i foderstofferEØS-relevant tekst.

29.1.2005   
            
            
               DA
            
            
               Den Europæiske Unions Tidende
            
            
               L 27/44
            
         
      KOMMISSIONENS DIREKTIV 2005/8/EF
   af 27. januar 2005
   om ændring af bilag I til Europa-Parlamentets og Rådets direktiv 2002/32/EF om uønskede stoffer i foderstoffer
   (EØS-relevant tekst)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Europa-Parlamentets og Rådets direktiv 2002/32/EF af 7. maj 2002 om uønskede stoffer i foderstoffer (1), særlig artikel 8, stk. 1, og
   ud fra følgende betragtninger:
   
               (1)
            
            
               I henhold til direktiv 2002/32/EF er det forbudt at anvende produkter bestemt til foder med et indhold af uønskede stoffer, der overstiger de maksimumsindhold, der er fastsat i nævnte direktivs bilag I.
            
         
               (2)
            
            
               Da direktiv 2002/32/EF blev vedtaget, erklærede Kommissionen, at bestemmelserne i bilag I til nævnte direktiv ville blive taget op til fornyet behandling på grundlag af ajourførte videnskabelige risikovurderinger og under hensyntagen til forbuddet mod at fortynde kontaminerede produkter bestemt til foder, som ikke overholder bestemmelserne.
            
         
               (3)
            
            
               Inden alle bestemmelserne kan tages op til fornyet behandling på grundlag af en ajourført videnskabelig risikovurdering, er det nødvendigt at foretage en række ændringer som følge af den videnskabelige og tekniske udvikling.
            
         
               (4)
            
            
               Betydningen af ordet »grønfoder« bør præciseres.
            
         
               (5)
            
            
               Da leverancerne af calciumcarbonat, der er et essentielt, værdifuldt fodermiddel, kan komme i fare, fordi det samlede kviksølvindhold som følge af normal baggrundsforurening ligger nær eller overskrider det maksimumsindhold, der er fastsat i bilag I til direktiv 2002/32/EF, bør denne maksimalgrænseværdi ændres under hensyntagen til, at calciumcarbonat indeholder kviksølv i uorganisk form, og at Den Videnskabelige Komité for Foder har bekræftet, at uorganisk kviksølv er betydeligt mindre toksisk end organisk kviksølv, herunder især methylkviksølv.
            
         
               (6)
            
            
               Maksimumsindholdet af fluor i andre tilskudsfoderblandinger er 125 mg/kg pr. 1 % fosfor. Indholdet af fosfor i foder er begrænset af hensyn til miljøet, og fosfors fordøjelighed og biotilgængelighed øges ved hjælp af et enzym som fytase. Derfor bør maksimumsindholdet ikke længere fastsættes pr. 1 % fosfor, men som maksimumsindholdet i tilskudsblandinger, beregnet ved et vandindhold på 12 %.
            
         
               (7)
            
            
               Direktiv 2002/32/EF bør derfor ændres i overensstemmelse hermed.
            
         
               (8)
            
            
               De i dette direktiv fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed —
            
         UDSTEDT FØLGENDE DIREKTIV:
   Artikel 1
   Bilag I til direktiv 2002/32/EF ændres som angivet i bilaget til nærværende direktiv.
   Artikel 2
   1.   Medlemsstaterne sætter de nødvendige love og administrative bestemmelser i kraft for at efterkomme dette direktiv senest 12 måneder efter ikrafttrædelsen. De tilsender straks Kommissionen disse bestemmelser med en sammenligningstabel, som viser sammenhængen mellem de pågældende bestemmelser og dette direktiv.
   Bestemmelserne skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.
   2.   Medlemsstaterne tilsender Kommissionen de vigtigste nationale bestemmelser, som de udsteder på det område, der er omfattet af dette direktiv.
   Artikel 3
   Dette direktiv træder i kraft på tyvendedagen efter offentliggørelsen i Den Europæiske Unions Tidende.
   Artikel 4
   Dette direktiv er rettet til medlemsstaterne.
   
      Udfærdiget i Bruxelles, den 27. januar 2005.
      
         
            På Kommissionens vegne
         
         Markos KYPRIANOU
         
         
            Medlem af Kommissionen
         
      
   
   
      (1)  EFT L 140 af 30.5.2002, s. 10. Senest ændret ved direktiv 2003/100/EF (EUT L 285 af 1.11.2003, s. 33).
   
      BILAG
      I bilag I til direktiv 2002/32/EF foretages følgende ændringer:
      
                  1)
               
               
                  I kolonne 2, række 2, Bly, indsættes følgende fodnote efter ordet »grønfoder«:
                  
                              »(*)
                           
                           
                              Ved grønfoder forstås produkter til foderbrug som hø, ensilage, græs osv.«.
                           
                        
            
                  2)
               
               
                  Række 3, Fluor, ændres således:
                  
                              a)
                           
                           
                              Fodnote (1) og (2) udgår.
                           
                        
                              b)
                           
                           
                              »Mineralske foderblandinger til kvæg, får og geder – 2 000 (1)« og »Andet tilskudsfoder – 125 (2)« ændres til »Tilskudsfoderblandinger, der indeholder 4 % fosfor eller derunder – 500« og »Tilskudsfoderblandinger, der indeholder over 4 % fosfor – 125 pr. 1 % fosfor«.
                           
                        
            
                  3)
               
               
                  Række 4, Kviksølv, affattes således:
                  
                              Uønskede stoffer
                           
                           
                              Produkter til foderbrug
                           
                           
                              Maksimumsindhold i mg/kg (ppm) foderstof, beregnet ved et vandindhold på 12 %
                           
                        
                              (1)
                           
                           
                              (2)
                           
                           
                              (3)
                           
                        
                              
                                          »4.
                                       
                                       
                                          Kviksølv
                                       
                                    
                           
                              Fodermidler, undtagen:
                           
                           
                              0,1
                           
                        
                              
                                          —
                                       
                                       
                                          foderstoffer fremstillet ved forarbejdning af fisk eller andre havdyr
                                       
                                    
                           
                              0,5
                           
                        
                              
                                          —
                                       
                                       
                                          calciumcarbonat
                                       
                                    
                           
                              0,3
                           
                        
                              Fuldfoderblandinger, undtagen:
                           
                           
                              0,1
                           
                        
                              
                                          —
                                       
                                       
                                          fuldfoderblandinger til hunde og katte
                                       
                                    
                           
                              0,4
                           
                        
                              Tilskudsfoderblandinger, undtagen:
                              
                                          —
                                       
                                       
                                          tilskudsfoderblandinger til hunde og katte
                                       
                                    
                           
                              0,2«